

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekuli.lv

**Lēmums**

Priekuļu novada Priekuļu pagastā

2021.gada 28.jūnijā Nr.245

(protokols Nr.8, 12.p.)

**Par nekustamā īpašuma atsavināšanas procesa uzsākšanu**

Priekuļu novada pašvaldības dome izskata Vārds Uzvārds (turpmāk – Iesniedzēja), 2021. gada 14.maija iesniegumu (reģistrētu Priekuļu novada pašvaldībā 2021.gada 14.maijā Nr.3.1-5.2/2020-1858), ar lūgumu atsavināt zemes īpašumu „Velves”, Liepas pagastā, Priekuļu novadā, kas sastāv no zemes vienības ar kadastra apzīmējumu 4260 003 0172, 0,3 ha platībā.

Izvērtējot pašvaldības rīcībā esošo informāciju konstatēts:

1. Priekuļu novada pašvaldībai piekrīt nekustamais īpašums “Velves”, Liepas pagastā, Priekuļu novadā ar kadastra numuru 4260 003 0172, kas sastāv no zemes vienības ar kadastra apzīmējumu 4260 003 0172, 0,3 ha kopplatībā, saskaņā ar 2013.gada 25.jūlija Priekuļu novada domes lēmumu, protokols Nr.10,.9.p.. Īpašuma tiesības zemesgrāmatā nav nostiprinātas.
2. Iesniedzēja ir zemes īpašuma “Velves”, Liepas pagastā, Priekuļu novadā, kadastra numurs 4260 003 0172, bijušais zemes lietotājs. Ar 2013.gada 25.jūlija Priekuļu novada domes lēmumu (protok.Nr.1,p.8.) Iesniedzējai ir izbeigtas zemes lietošanas tiesības.
3. Publiskas personas mantas atsavināšanas likuma 4. panta ceturtās daļas 8. punktā noteikts, ka atsevišķos gadījumos valsts vai pašvaldības nekustamā īpašuma atsavināšanu var ierosināt persona, kurai Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā noteiktajā kārtībā ir izbeigtas zemes lietošanas tiesības un ar kuru pašvaldība ir noslēgusi zemes nomas līgumu, ja šī persona vēlas nopirkt zemi, kas bijusi tās lietošanā un par ko ir noslēgts zemes nomas līgums.
4. 2013.gada 1.augustā ar Iesniedzēja ir noslēgts zemes nomas līgumu par zemes īpašuma „Velves”, Liepas pagastā, nomu. Zemes nomas līguma termiņš - līdz 2023. gada 1.augustam.

Pamatojoties uz likuma ,,Par pašvaldībām” 12.pantu, 14.panta pirmās daļas 2. Punktu, 21.panta pirmās daļas 17.punktu, likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 3.panta piekto daļu, Publiskas personas mantas atsavināšanas likuma 3.panta pirmās daļas 2.punktu, 4. panta ceturtās daļas 8.punktu, 5.panta pirmo un piekto daļu, 8.panta otro daļu, 37.panta pirmās daļas 4.punktu, Ministru kabineta 2011.gada 1.februāra noteikumu Nr.109 ,,Kārtība, kādā atsavināma publiskas personas manta” regulējumu, Mantas atsavināšanas un izsoļu komisijas 2021.gada 9.jūnija atzinumu, Finanšu komitejas 2021.gada 21.jūnija lēmumu (protokols Nr.7.), atklāti balsojot: PAR –13 (Elīna Stapulone, Aivars Kalnietis, Aivars Tīdemanis, Arnis Melbārdis, Normunds Kažoks, Baiba Karlsberga, Dace Kalniņa, Elīna Krieviņa, Ināra Roce, Jānis Mičulis, Juris Sukaruks, Mārīte Raudziņa, Sarmīte Orehova), PRET –nav, ATTURAS –nav, Priekuļu novada dome **nolemj**:

1. Nostiprināt zemesgrāmatā uz pašvaldības vārda zemes īpašumu „Velves”, Liepas pagastā, Priekuļu novadā, kas sastāv no zemes vienības ar kadastra apzīmējumu 4260 003 0172, 0,3 ha kopplatībā.
2. Pasūtīt zemes īpašuma „Velves”, Liepas pagastā, Priekuļu novadā, tirgus novērtējumu.
3. Pēc zemes īpašuma tiesību nostiprināšanas zemesgrāmatā un tirgus novērtējuma saņemšanas, zemes īpašumu „Velves”, Liepas pagastā, Priekuļu novadā, atsavināt Vārds Uzvārds, personas kods -, Publiskas personas mantas atsavināšanas likumā noteiktajā kārtībā.
4. Atbildīgā par lēmuma izpildi nekustamā īpašuma speciāliste Līga Sarma Berovska.
5. Kontrole par lēmuma izpildi - Attīstības nodaļas vadītājai V.Lapselei.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone